אבו עלי אקספרס

אבו עלי אקספרס הוא ערוץ טלגרם המופעל באנונימיות ובו חדשות ופרשנויות בעניין העולם הערבי-מוסלמי והזירה הבין־לאומית.

== פרסומיו ==
בשנת 2014 החל לכתוב בפורום רוטר, ובשלהי 2016 קיבל "הרשאת עיתונאי" של הפורום. הוא החל לפעול בטלגרם באוגוסט 2017,<ref></ref> וביוני 2022 הפך לערוץ השלישי בהיקף עוקביו בעברית,<ref></ref> והראשון בכמות הצפיות לפוסט.<ref></ref> תכניו מתורגמים לאנגלית בערוצי מראה שפועלים מטעמו. בנוסף לעמוד הטלגרם, "אבו עלי" מופיע בפלטפורמות מדיה נוספות כמו הרשתות החברתיות טוויטר, אינסטגרם וטיקטוק וכן באתר אינטרנט עצמאי.<ref></ref> בדצמבר 2022 השיק גם פודקאסט לערוץ.<ref>https://t.me/abualiexpress/40321. הפודקאסט ניתן להאזנה גם ב[https://open.spotify.com/show/4XAUUJY0tcJ12z7sRn1CrD ספוטיפיי], [https://podcasts.apple.com/il/podcast/אבו-עלי-אקספרס/id1659141878 אפל] ו[https://podcasts.google.com/feed/aHR0cHM6Ly9mZWVkcy5idXp6c3Byb3V0LmNvbS8yMDg2ODg4LnJzcw גוגל].</ref>

במהלך מבצע שומר החומות חל גידול של כ־33% במניין העוקבים בערוץ.<ref></ref> בעקבות מלחמת "חרבות ברזל" גדל מספר העוקבים ונכון לאוגוסט 2024 ישנם לערוץ כ-430,000 עוקבים. נכון לינואר 2024 הוא ערוץ הטלגרם עם מספר העוקבים השני הגדול ביותר מבין ערוצי הטלגרם בעברית.<ref>[https://t.waziper.com/biggest-telegram-channels-he 100 ערוצי הטלגרם המובילים בעברית].</ref>

כלי תקשורת ועיתונאים משתמשים מעת לעת בתכניו,<ref>כלי תקשורת
*וואלה! חדשות, עכשיו 14, 
*מעריב, 
*כאן 11, , 
*מקור ראשון, 
*ערוץ 13, , 
*ערוץ 7, 
*אתר כיפה, 
*כיכר השבת, , וכן 
*גלובס, 
*מידה, 
עיתונאים
*אור הלר, , וכן 
*אסף יחזקאלי,, 
* עמית סגל,, </ref> בהם חדשות 12,<ref></ref> ynet<ref>, וכן </ref> וירון אברהם וכן רשת הטלוויזיה אל־ערביה,<ref></ref> העיתון הבריטי דיילי טלגרף<ref></ref> וג'ואיש פרס.<ref></ref> בתכניו משתמשים גם נבחרי ציבור ישראלים, בהם בנימין נתניהו<ref></ref> ושרן השכל.<ref></ref> הערוץ אף הוזכר בפודקאסט של בן שפירו בעקבות חשיפת סרטון בקשר לתקרית תל א-סולטאן.<ref></ref> על פי גורמים בכירים בצבא שנכחו בהערכות מצב של המטכ"ל, פוסטים מתוך הערוץ הוזכרו אף על ידי הרמטכ"ל הרצי הלוי.<ref></ref>

על פרסומיו מוטבע סימן מים עם שם עטו.<ref name=":03"></ref> הוא נוהג לבקר כלי תקשורת המעתיקים תכנים מהערוץ ללא מתן קרדיט, לעיתים תוך מחיקת אותו סימן.<ref>ראו [https://t.me/abualiexpress/32745 כאן]</ref><ref>[https://t.me/abualiexpress/5074 ביקורת] על ניר דבורי וחדשות 12 על שימוש בתוכן הערוץ ללא מתן קרדיט.</ref><ref>[https://t.me/abualiexpress/9604 ביקורת] על אפליקציית החמ"ל של וואלה על שימוש בתוכן הערוץ ללא מתן קרדיט.</ref><ref>[https://t.me/abualiexpress/12534 ביקורת] על אליאור לוי בשל שימוש בתוכן הערוץ ללא מתן קרדיט.</ref> בחלק מהמקרים הקרדיט הוסף לאחר הביקורת.<ref>ראו [https://t.me/abualiexpress/34276 כאן] לפני מתן הקרדיט, ו[https://t.me/amitsegal/16267 כאן] אחרי מתן הקרדיט.</ref><ref>[https://t.me/abualiexpress/21898 ביקורת] על אור הלר בשל שימוש בתוכן הערוץ ללא מתן קרדיט. לאחר שלושה ימים [https://twitter.com/OrHeller/status/1251441853091758082?s=09 נתן הלר קרדיט לערוץ] על שימוש בתוכן אחר שפורסם בו.</ref>

== ייעוץ לצה"ל ==
באוגוסט 2021 פרסם כתב הארץ יניב קובוביץ שמפעיל הערוץ מועסק מזה כשנתיים כיועץ לצה"ל בפיקוד הדרום.<ref></ref> תפקידו הרשמי היה להצביע על מגמות בקרב הפלסטיניים ביהודה ושומרון וחבל עזה. במסגרת תפקיד זה נחשף למידע מודיעיני והשתתף בדיונים ביטחוניים, ובשל כך זהותו נאסרה בפרסום למשך מספר שבועות.

בפברואר 2022 פרסם קובוביץ שהוחלט לסיים את העסקתו וכי בוטל האיסור על פרסום זהותו – גלעד כהן, קצין ששירת בעבר ביחידת מתאם פעולות הממשלה בשטחים, אשר נשכר על ידי סגן הרמטכ"ל הרצי הלוי ומפקד פיקוד דרום אליעזר טולדנו כדי לייעץ להם בנושא "מלחמת התודעה" ברשתות החברתיות.<ref></ref>

לעיתים דובר צה"ל מפנה לערוץ עיתונאים שביקשו לקבל מידע, תוך הבהרה שהידיעות שמופיעות בו אינן רשמיות, ולא הועברו על ידי גורם צבאי.

== פעילותו בנושא ההסברה הישראלית ==

מפעיל הערוץ מצביע פעמים רבות על הפעילות הערבית בתחום ההסברה הבין־לאומית, ומביע את דעתו שלעיתים הדבר נעשה תוך הצגה סלקטיבית והסרה של חלקים שאינם נוחים לנרטיב הפלסטיני.<ref></ref>

בעקבות הפלישה הרוסית לאוקראינה, הציג בערוץ קריקטורות שערכו הקבלה בין מצב האוקראינים והפלסטינים,<ref></ref><ref></ref><ref></ref> וטען שיש ניסיון ליצור ”אוקראיניזציה של הנרטיב הפלסטיני“, על מנת לשכנע את הציבור הבין־לאומי הרחב התומך באוקראינה שעליו לתמוך מאותן סיבות גם בפלסטינים.<ref></ref><ref></ref> בשיתוף עם עוקביו, הוא יצר מספר טיעוני נגד לעמדה זו.

מפעיל הערוץ מבקר את משרד החוץ על הפעילות המועטה מדי לטעמו בתחום ההסברה הישראלית וקורא לעוקביו לפעול בנושא, תוך שהוא מספק להם לעיתים הוראות והדרכה.<ref>, , </ref>

מעת לעת נוהג מפעיל הערוץ לבקר כתבים לענייני ערבים בכלי תקשורת שונים, על דיווח שגוי, מטעה או לא בדוק לדבריו, או שימוש מטעה בתמונות וסרטונים שלא מציגים את הנטען בדיווח. כמו כן הוא נוהג לבקר עיתונאים המפרסמים לדבריו מידע שגורם בעיניו נזק לאינטרס הישראלי או לתדמית הישראלית.<ref>ראו למשל [https://t.me/abualiexpress/5074 כאן] ביקורת על ניר דבורי.</ref>

== קישורים חיצוניים ==
* 

* [https://abualipodcast.buzzsprout.com/ פודקאסט אבו עלי אקספרס].
* 
* 
* 

== ביאורים ==

== הערות שוליים ==

קטגוריה:עיתונאים ישראלים